title: Rabanyo
text: Un rabanyo ye una agrupación social d'animals d'una mesma especie, ya sían domesticos u salvaches. De regular, se fa servir o termin ta referir-se a las agrupacions de mamiferos, especialment d'ungulaus herbivoros, que son os que más tendencia natural tienen a agrupar-se asinas.
  
  En qualques especies domesticas, o comportamiento d'agrupación en rabanyos, que fa parte natural d'a suya conducta, se potencia por man de l'hombre ta facilitar o treballo u a conducción d'os animals como ganau, especialment por l'acción d'os pastors y os cans de chirar que os acompanyan.
  
  Anque a palabra prencipal en a mayor parte d'a cheografía altoaragonesa ye «rabanyo», existe en aragonés a palabra ramada, propia de a Ribagorza, y que apareix tamién espontaniament en a vecina comarca de o Sobrarbe (a on que coexiste con a más habitual rabanyo). En l'actualidat tamién en Ribagorza s'emplega a sobén o termino rabanyo, en estando cada vegada menos freqüent sentir dir ramada, por o que si se contimpara con l'elevado uso que teneba a finals d'o sieglo XIX (conoixiu por as indagacions de Saroïhandy) se puede dicir que en o pasau teneba más uso.
  
  A palabra rabanyo se fa servir, tamién, en sentiu metaforico, ta describir una gran cantidat d'una mesma cosa: «O crío mío tiene un rabanyo (de) chuguetes», «Tiene un rabanyo' tierras que pa' qué», «M'ha costau un rabanyo' diners», etc.
  
  Referencias
  
  Se veiga tamién
  Estallo
  Trapada
  Uellada
  Vacada
  Vetillada
  Latonada
  Yeuguada
  Crabada
  
  Ganadería
  Mammalia
  Substantivos colectivos
  Agrupacions d'animals